**Hvidbjerg Sangen**

Tekst: Niels Lyngbo - Mel.: O*ppe på bjerget*

1. Hvidbjerg, du skønne plet på jord,  
   kantet med hav med din å og fjord.  
   Bølgen den bruser ind mod land,  
   ind mod den åbne strand.  
   Altid på bjerget har jeg min gang,  
   derfor stille nynner min sang:  
   Hvidbjerg, du er den plet på jord,  
   der hvor mit hjerte bor.

2 Hvidbjerg du er en drøm for mig,  
lønligt jeg går her og elsker dig,  
selv i en byge og i blæst  
altid det er en fest.  
Når jeg på bjerget vandrer en tur,  
månen sidder så stille på lur,  
Hvidbjerg, du er den plet på jord,  
der hvor mit hjerte bor.

3 Hænde det kan i aftenrød,  
måne, du titter bag skyens glød  
over tre-vande smiler ned  
sig dog ej, hvad du ved.  
Hen over bjerget vandrer de to,  
hånd i hånd, der er fred, der er ro  
Hvidbjerg, du er den plet på jord,  
der hvor mit hjerte bor.

4 Selvom du står med sne belagt,   
drømmer du sikkert om sommerpragt,  
altid du har min kærlighed,  
vinter ej varer ved.  
Snart vi mødes med banjo og sang,  
nætterne viger, dagen bli´r lang.  
Hvidbjerg, du er den plet på jord,  
der hvor mit hjerte bor.

5 Våren du kom så lun og blød,  
sommeren lægger du i mit skød,  
markens viol og lærkesang  
gi´r i mit hjerte klang.  
Syng lille lærke, syng over vang,  
så vi på bjerget hører din sang  
Hvidbjerg, du er den plet på jord,  
der hvor mit hjerte bor.


Sankt Hans Bål

Grundejerforeningen

for  
Hvidbjerg,

Høll og

Mørkholdt



**Midsommervisen**Tekst: Holger Drachmann – Mel. Peter Erasmus Lange-Müller  
  
Vi elsker vor land,  
når den signede jultænder stjernen i træet med glans i hvert øje.  
Når om våren hver fugl,  
over mark, under strand,  
lader stemmen til hilsende triller sig bøje:  
Vi synger din lov over vej, over gade,  
vi kranser dit navn, når vor høst er i lade,  
men den skønneste krans,  
bli'r dog din Sankte Hans!  
Den er bunden af sommerens hjerter,  
så varme så glade.

Vi elsker vort land,  
men ved midsommer mest,  
når hver sky over marken velsignelsen sender,  
når af blomster er flest,  
og når kvæget i spand  
giver rigeligst gave til flittige hænder;  
når ikke vi pløjer og harver og tromler,  
når koen sin middag i kløveren gumler,  
da går ungdom til dans  
på dit bud Sankte Hans  
ret som føllet og lammet, der frit  
over engen sig tumler.

Vi elsker vort land,  
og med sværdet i hånd  
skal hver udenvælts fjende beredte os kende,  
men mod ufredens ånd  
under mark over strand,  
vil vi bålet på fædrenes gravhøje tænde  
hver by har sin heks,  
og hver sogn sine trolde.  
Dem vil vi fra livet med glædesblus holde  
vi vil fred her til lands  
Sankte Hans, Sankte Hans!  
Den kan vindes, hvor hjerterne  
aldrig bli'r tvivlende kolde

**Vejle Fjord Sangen**

Mel. Vort modersmål er dejligt - Tekst. Anders Favrholt

Imellem skov og skrænt så brat, og dyrket, bakket jord.

Henligger strakt fra øst til vest, den skønne Vejle Fjord

med vige små, med bølger blå, med bølgeskvulp mod strand,

se sådan ligger Vejle Fjord, en pryd for Danmarks land.

Når som’rens lys det risler over mark og skov og hegn

når al naturen stråler klart i sommersolens tegn,

da smiler fjorden også med – et smil så venligt, lyst,

mens solens guldstrejf dækker den så smukt fra kyst til kyst.

Om efterår, når stormens sus går over hav og jord,

da kruser bølgekam og –top så vredt på Vejle Fjord,

da løfter mågers skrig sig skarpt igennem regn og blæst –

Et orgie af efterår – med kulde fra nordvest.

Ved vintertid i frostens favn, med isvejr højt fra nord,

da bygger isen korttids-bro henover Vejle Fjord,

da færdes vildt, og folk og fæ tværs over fjordens hav,

fra nord man går til Trelde strand, fra syd til Fakkegrav.

I forårssol, ved vårbrudstid, når solen varmer jord,

da folder forårspragt sig ud omkring ved Vejle Fjord.

Småblomster myldrer frodigt frem, og bøgen skyder knop,

i hver en krog, i hver en vrå, nyt liv der bryder op.

I sommer sol, om efterår, ved vinter og ved vår

vi knyttes fastere til fjorden, alt som tiden går.

Den er vor lyst, den er vor trøst, langt mere end vi tror,

de drager os, betager os – vi elsker Vejle Fjord